**PAFI**

**INŠTITUT ZA PATOLOŠKO FIZIOLOGIJO**

**Laboratorij za nevroendokrinologijo-molekularna celična fiziologija, Medicinska fakulteta, Univerza v Ljubljani**

Zaloška 4, p.p. 2211, 1001 Ljubljana, Slovenija

Tel.: +386 (1) 543 70 20, Fax: +386 (1) 543 70 21

**Kandidati za mesto mladega raziskovalca (m/ž) v letu 2018**

Laboratorij za nevroendokrinologijo - molekularna celična fiziologija bo v letu 2018 zaposlil mladega raziskovalca (m/ž) in vabi študente, da se predstavijo. Področje raziskav doktorskega študija bo zajemalo raziskovanje procesov celične fiziologije, in sicer procese znotrajceličnega transporta organelov, eksocitoze, avtofagije, uravnavanje znotrajceličnih metabolitov in sekundarnih prenašalcev, okužbe z virusi, modele nevroloških bolezni.

Pri raziskavah bo mladi raziskovalec uporabljal metode molekulske biologije, elektrofiziologije in mikroskopije (konfokalna mikroskopija, dvofotonska mikroskopija), vključno z visokoločljivostno mikroskopijo (mikroskopija atomskih sil (AFM), mikroskopija s strukturirano osvetlitvijo vzorca (SIM) ter mikroskopija z vzbujenim praznjenjem emisije (STED)).

Delavne, samoiniciativne in visoko motivirane kandidate vabimo, da pošljejo potrebno dokumentacijo (kratek življenjepis in motivacijsko pismo) na naslov robert.zorec@mf.uni-lj.si.

akad. prof. dr. Robert Zorec, vodja raziskovalne skupine

robert.zorec@mf.uni-lj.si